হামবুর্গে ভাষা শহীদ স্মরণে প্রবাসীদের বইমেলা
বায়ান্নর ভাষা শহীদদের স্মরণে জার্মানির হামবুর্গে বইমেলা করেছে সেখানে বাংলাদেশিদের সংগঠন ‘বাংলার পার্বণ’।রোববার হামবুর্গ শহরের অন্যতম প্রাণকেন্দ্র ভাইসেনহফের একটি হলরুমে এ মেলা অনুষ্ঠিত হয়।মেলায় অতিথি ছিলেন হামবুর্গ ইউনিভার্সিটি অব অ্যাপ্লায়েড সায়েন্সের অধ্যাপক কালি শুক।
মেলায় বাংলাদেশের গল্প, উপন্যাস, কবিতা, শিক্ষামূলক বই, অনুবাদ গল্পসমগ্র ও ভ্রমণ কাহিনির বই বিক্রি হতে দেখা যায়। আয়োজনে ছিল বাহারি রকমের দেশীয় খাবার ও চায়ের স্টল। মেলায় আসা অতিথিদের জন্য বাংলাদেশি নানা পদের ঐতিহ্যবাহী খাবার পরিবেশন করা হয়।সাংস্কৃতিক অনুষ্ঠানে স্থানীয় বাঙালি শিল্পীরা নাচ, গান ও কবিতা আবৃত্তি করেন। এছাড়া শিশু-কিশোরদের জন্য আয়োজিত হয় চিত্রাংকন প্রতিযোগিতা।

হামবুর্গ শহরের অন্যতম প্রাণকেন্দ্র ভাইসেনহফের একটি হলরুমে এ মেলা অনুষ্ঠিত হয়।